Komisijas paziņojums Eiropas Parlamentam saskaņā ar EK līguma 251. panta 2. punkta otro daļu par Padomes kopējo nostāju attiecībā uz Eiropas Parlamenta un Padomes regulas pieņemšanu par statistiku attiecībā uz ārējo tirdzniecību ar ārpuskopienas valstīm un Padomes regulas (EEK) Nr. 1172/95 atcelšanu /* COM/2009/0075 galīgā redakcija - COD 2007/0233 */





[pic] | EIROPAS KOPIENU KOMISIJA | Briselē, 17.2.2009 COM(2009) 75 galīgā redakcija 2007/0233 (COD) KOMISIJAS PAZIŅOJUMS EIROPAS PARLAMENTAM saskaņā ar EK līguma 251. panta 2. punkta otro daļu par Padomes kopējo nostāju attiecībā uz Eiropas Parlamenta un Padomes regulas pieņemšanu par statistiku attiecībā uz ārējo tirdzniecību ar ārpuskopienas valstīm un Padomes Regulas (EEK) Nr. 1172/95 atcelšanu 2007/0233 (COD) KOMISIJAS PAZIŅOJUMS EIROPAS PARLAMENTAM saskaņā ar EK līguma 251. panta 2. punkta otro daļu par Padomes kopējo nostāju attiecībā uz Eiropas Parlamenta un Padomes regulas pieņemšanu par statistiku attiecībā uz ārējo tirdzniecību ar ārpuskopienas valstīm un Padomes Regulas (EEK) Nr. 1172/95 atcelšanu 1. PRIEKšVēSTURE Datums, kurā priekšlikums nosūtīts EP un Padomei (dokuments COM(2007)653 galīgā redakcija ― 2007/0233 (COD) | 2007. gada 30. oktobris | Eiropas Centrālās bankas atzinuma datums | 2008. gada 3. marts | Eiropas Parlamenta atzinuma datums (pirmais lasījums) | 2008. gada 23. septembris | Kopējās nostājas pieņemšanas datums | 2009. gada 16. februāris | 2. KOMISIJAS PRIEKšLIKUMA MēRķIS Ārējās tirdzniecības statistikā ( Extrastat ) reģistrē dalībvalstu preču importu un eksportu, kas tiek veikts ar ārpuskopienas valstīm. Šī informācija ir ļoti svarīga Eiropas ekonomikas un tirdzniecības politikā un atsevišķu preču tirgus attīstības analīzē. Ārējās tirdzniecības statistikā reģistrē mēneša importa un eksporta vērtību un daudzumu informācijas sniedzējas dalībvalsts un partnervalsts dalījumā, preču dalījumā saskaņā ar kombinēto nomenklatūru, transporta veidu dalījumā un tarifa režīma dalījumā. Statistikas pamatā ir informācija, ko vāc, izmantojot muitas deklarācijas. Statistikas apkopošanu ietekmēs pārmaiņas, kuras radušās Modernizētā muitas kodeksa dēļ[1]. Lai arī turpmāk varētu nodrošināt labu statistikas kvalitāti, jāpielāgo statistikas sistēma. Tas ir galvenais iemesls, kāpēc tiek atcelta Padomes Regula (EK) Nr. 1172/95 un ierosināta jauna Extrastat regula. - Regulā sniegta precīzāka informācija par datu avotiem, kad īsteno dažādus muitas vienkāršojumus. - Turklāt regulā paredzēta datu apmaiņa starp dalībvalstīm, kas vajadzīga modernizētajā muitas sistēmā. - Regula ļaus apkopot un izplatīt statistiku saskaņā ar saņēmēju un faktiskā eksporta dalībvalsti. Tas novērsīs nepareizu tādas tirdzniecības reģistrēšanu, uz ko attiecas centralizētā muitošana, kā arī tā saucamo Roterdamas efektu[2]. - Regulā arī ņemtas vērā jaunas lietotāju vajadzības, jo būs jāapkopo papildu statistika par tirdzniecību saskaņā ar uzņēmumu raksturlielumiem, nodrošinot datus par tirdzniecību faktūras valūtas un darījuma veida dalījumā. Tas neradīs vai radīs tikai ierobežotu papildu informācijas sniegšanas pienākumu respondentiem. - Visbeidzot ar regulu ārējās tirdzniecības statistikā tiks izveidota labāka kvalitātes novērtēšanas sistēma. 3. PIEZīMES PAR KOPēJO NOSTāJU 3.1. Vispārīgas piezīmes Eiropas Parlaments sniedza atzinumu pirmajā lasījuma 2008. gada 23. oktobrī, Komisijas priekšlikumā veicot 35 grozījumus. Tomēr 8 grozījumi (1.−4. grozījums, 8., 16., 17. un 19. grozījums) neattiecās uz visām valodu redakcijām, tāpēc netika izvirzīti balsošanai. Komisija pilnībā vai principā piekrita 24 no 27 grozījumiem, ko Eiropas Parlaments bija pieņēmis pirmajā lasījumā. Šie grozījumi pastiprina komitoloģijas sistēmu vai attiecas uz Komisijas priekšlikuma terminoloģiju, atsaucēm uz tiesību aktiem un nodomu (apsvērumiem), nemainot galvenos reformu mērķus. Tie nav liels šķērslis Komisijai. Attiecībā uz trim atlikušajiem grozījumiem vienam Komisija un Padome ir daļēji piekritusi (26. grozījums par datu apmaiņu), otrs ir iekļauts kopējā nostājā (18. grozījums par to, ka tiek svītrota datu vākšana par “importa kvotām”), tomēr 2008. gada 23. septembra “Komisijas nostājā par EP grozījumiem pirmajā lasījumā” ieteikts tam nepiekrist. Trešo grozījumu (27. grozījums par to, ka statistiku nevāc, ja muita atļauj izmantot pašnovērtējumu) abas iestādes, proti, gan Padome, gan Komisija, noraidīja. Padomes kopējā nostājā iekļautas dažas papildu specifikācijas par datu avotiem, datu apmaiņas sistēmu un tehniskas vai ar formulējumu saistītas specifikācijas. Komisija var piekrist visiem šiem grozījumiem. Kopumā Komisija uzskata, ka kopējā nostāja nemaina priekšlikuma pieeju vai mērķus, tāpēc to var atbalstīt. 3.2. Sīkākas piezīmes 3.2.1. Komisijas pieņemtie Parlamenta grozījumi, kuri pilnībā, daļēji vai principā iekļauti kopējā nostājā No 27 pieņemtajiem grozījumiem 5., 6., 7., 9., 10., 11., 12., 13., 14., 15., 20., 21., 22., 23., 24., 25., 28., 29., 30., 31., 32., 33., 34. un 35. grozījums ir iekļauts tieši tā, kā tas ierosināts Parlamenta grozījumos, vai ar nedaudz atšķirīgu tekstu kopējā nostājā. Komisija var pilnībā piekrist minētajiem grozījumiem. Tajos novērstas neskaidrības vai sniegta sīkāka informācija par komitoloģijas sistēmu. Komisija ir daļēji piekritusi 26. grozījumam, jo tā atbalsta šā grozījuma vispārīgo mērķi; tajā noteikta muitas dienestu atbildība statistikas datu apmaiņas mehānismā. Tomēr Komisija dod priekšroku vispārīgākam tekstam, kas iekļauts Padomes kopējā nostājā. 3.2.2. Komisijas noraidītie Parlamenta grozījumi, kuri pilnībā, daļēji vai principā iekļauti kopējā nostājā Parlamenta 18. grozījumā no datu kopas svītrota datu vākšana par “importa kvotām”. Kopējā nostājā arī nav paredzēta šo datu vākšana. Šie dati ir ļoti svarīgi, lai uzraudzītu Kopienas tirdzniecības un lauksaimniecības politiku, ņemot vērā Kopienas saistības PTO, īpaši ciktāl skarti paziņojumi PTO par ES saistošo tarifa likmes kvotu izpildi, tāpēc Komisija uzsver vajadzību pēc šīs informācijas, kura jānodrošina, izmantojot šo regulu. 3.2.3. Komisijas pilnībā, daļēji vai principā pieņemtie Parlamenta grozījumi, kuri tomēr nav iekļauti kopējā nostājā Nav. 3.2.4. Komisijas un Padomes noraidītie Parlamenta grozījumi, kuri nav iekļauti kopējā nostājā Tāpat kā Padome Komisija pauž bažas par 27. grozījumu, saskaņā ar kuru nav jāveic dažu importa un eksporta datu nosūtīšana Eurostat , ja izmanto īpašus muitas vienkāršojumus. Šā grozījuma īstenošana nozīmē, ka tirdzniecība tiktu aptverta daļēji, tāpēc ievērojami pasliktinātos datu kvalitāte. 3.2.5. Padomes izdarītās pārmaiņas priekšlikumā Padome Komisijas priekšlikumā ierosināja izdarīt šādas galvenās pārmaiņas. - Statistika, ja izmanto vienkāršotas muitas formalitātes un kontroles. Padome iekļāva jaunu 3. apsvērumu, kurā paskaidrots, ka jāsagatavo pilnīga statistika arī par to tirdzniecību, uz kuru attiecas muitas vienkāršojumi, kuru rezultātā nav pieejamas muitas deklarācijas. 4. pantu par datu avotiem pielāgo, ņemot vērā vienkāršojumus, kas paredzēti Modernizētajā muitas kodeksā. Jaunajā 4. panta 2. punktā norādīts, ka uzņēmumiem, uz kuriem attiecināti vienkāršojumi, jāsniedz dati statistikas vajadzībām. 4. panta 5. punkta un 5. panta 4. punkta mērķis ir iespējami samazināt ar datu vākšanas procesu saistīto tirdzniecības administratīvo slogu. - Datu apmaiņa starp dalībvalstīm. Padome iekļāva specifikācijas, lai padarītu funkcionālāku turpmāko statistikas datu apmaiņas sistēmu. 4. apsvērumā ir atsauce uz lēmumu par “e-muitu” un tā ietekmi uz statistiku. 7. panta 2. punktā teikts, ka muitas dienestiem jānodrošina datu apmaiņa starp deklarācijas dalībvalsti un saņēmēju/faktiskā eksporta dalībvalsti. Šādas datu apmaiņas sistēmas ieviešanas datums ir atkarīgs no automatizētās muitas importa un eksporta sistēmas īstenošanas progresa. - Citas pārmaiņas. Padome kopējā nostājā iekļāva vairākus tehniskus vai ar formulējumu saistītus grozījumus. Dažu pārmaiņu rezultātā priekšlikums bija jāpārstrukturē un jāizmanto jauna apsvērumu un dažu pantu punktu numerācija. 4. SECINāJUMI Komisija piekrīt ar Padomes kopējo nostāju ieviestajām pārmaiņām, izņemot datu vākšanas par “importa kvotām” svītrošanu; Komisija prasa, lai šī informācija būtu pieejama. [1] Eiropas Parlamenta un Padomes 2008. gada 23. aprīļa Regula (EK) Nr. 450/2008, ar ko izveido Kopienas Muitas kodeksu (OV L 145, 4.6.2008., 1. lpp.). [2] Roterdamas efekts nozīmē, ka ārvalstu tirdzniecības darījumi vispirms tiek reģistrēti ES statistikā kā imports no valsts, kas nav ES dalībvalsts, uz ES dalībvalsti, ja preces šķērso ES robežu un tiek laistas brīvā apritē. Šī statistika ir iekļauta Extrastat . Tālākā preču pārvietošana no šīs ES dalībvalsts uz to ES dalībvalsti, kas ir galīgā reālā importējošā valsts, tiek atspoguļota Intrastat kā sūtīšana (eksports) un saņemšana (imports) starp šīm divām ES dalībvalstīm. Roterdamas efekts mazākā mērā ir vērojams arī attiecībā uz Kopienas eksportu. Roterdamas efekta dēļ tiek pārvērtēts to ES dalībvalstu eksports un imports, kuras skar šis fenomens.